  Виталий Пронин Мар бордын али ужало культура удысын тыршисьёс? Та пумысен кенешиськом Шаркан ёросысь культурая но туризмъя управлениен кивалтӥсен Елена Хардинаен.- Малпамы вал, гужемзэ ужмы толалтэ мында уз луы ни шуыса. Янгышаськеммы. Ужрадъёс вылысьтыз вылаз кылдӥзы.Тани Мыддорин гуртын «Гужем Тол бабай дорын куноын» проектмы ужа. Культура юртъёсын, шаертодонъя музейын но усточиослэн киужъёсъя юртазы тыршисьёс пиналъёслы пќртэм удмурт выжыкылъёс возьматъяло. Тол бабаен Лымы ныл лумбыт соосты шулдырто. Нылпиос шумпотыса отчы ветло. Ёросысьтымы сяна, Тол бабай доры вуыло музон ёросъёсысь но нылпиос. Толалтэ угось солы сћзем ужрад чылкак мукет луэ. Ёросамы вуэм покчиос нырысь ик шаертодонъя музее пырало. Отын ёрослэн улон-вылонэныз тодматскыса, Шарканлэсь 7 иськеме интыяськем Мыддорин гуртэ, тол кузёлэн улон интыяз, вамышто. Тол бабаймес ӝоген Шаркан черкогуртэ выжтомы, отчы солы нимысьтыз усадьба лэсьтыны кутскемын ини.Ёрос культура юртысь кружокъёсы ветлћсь пиналъёс нуналлы быдэ асьсэлэсь быгатэмзэс возьмато эшъёссылы. Соослэн асьсэлэн программазы но вань.Гужемзэ культура удысын ужасьёсмы концертъёс но спектакльёс уг пуктыло. Кысык вакытэ гуртын улћсьёсты клубе уд потты: бакча, турын... Ма, собере клубын ужасьёслы но куке-соку шутэтскыны кулэ ук.Мишкин гуртын «Юный нефтяник» лагерь ужаз. Отын туэ, ёросысьтымы сяна, шутэтскизы быдэс Россиысь инкуазен тунсыкъяськись 160 пиналъёс но 44 дышетћсьёс. Культура удысын тыршисьёсмы соосын џош трос ужъёс радъязы.Ёросамы 33 культура юртъёс, 23 библиотекаос ужало. Быдэн одћг - искусствоя школа но усточиослэн киужъёсъя юртсы. Ваньмыз-ќвќлэз культура удысын 270 адями тырше. Соос пќлысь 49-эз вылћ тодон-валанэн, 92-ез училищеос но техникумъёс бере. Культура удысысь дано ужасьёсмы 9 кузя.Та вакытэ ми огыр-бугыр дасяськиськомы Шаркан черкогуртлэсь нуналзэ пусъёнлы. Со ортчоз 3-тћ августэ. Туэ солы 334 ар тырме. Котырес лыдпус ќвќл ке но, сое њеч-њеч ортчытэм потэ. Шарканлэсь историзэ нылпиос тодыса мед будозы шуыса, сценарийёс дасяськомы. Со нуналэ бадњым концерт луоз.Сентябре но октябре гуртъёсысь клубъёсты выль ужан арлы эскеронъёс ортчыло. Солы нимысьтыз проектъёс дасямын. Озьы эскерон џошатсконлы пќрме. Со клубъёсы ветлӥсь коллективъёс одно ик фольклорез возьматыны кулэ.Культура удысын ужасьёсмылы туэ џемысь гастрольёсы потано луиз. Май толэзе Пашур-Вишур гуртысь арганчиослэн калык ансамбльзы Набережной Челныын ортчем фольклорлы сћзем фестивале пыриськизы. Июнь пумын Мувыр-Вишур гуртысь «Инвожо» коллектив вуылћз комиос доры «Ыбица» фестивале. Мукет ансамбльёсмылы шуд усиз «Воршуд» фестивале, «Гербер» празднике пыриськыны.Ми одӥг кылысь ужаськомы муниципал кылдытэтъёсын, гурт калыкен, дышетӥсьёсын но пиналъёсын. Озьы ке но нимысьтыз пусъеме потэ Мувыр-Вишурысь культурая центрлэсь кивалтӥсьсэ Ольга Широбоковаез, Быгиысь культура юртэн кивалтӥсез Инна Тополеваез, солэсь азьвыл быгатыса тыршиз Жанна Ермолаева. Ужзэс синмаськымон нуо Шарканысь, Порозысь, Шудӟавӧльысь (Кельдышысь), Сосновкаысь, Мишкинысь, Карсашурысь библиотекарьёсмы. Культура удысын ужасьёслэн пичи но тэк пукыны дырзы ӧвӧл. Соин ик гужем но, толалтэ но гурт калык соос доры шумпотыса кыстӥське.Любовь Тихонова. Теги: Шаркан  